


A süllyedő Titanicról 


már az egyik kormányos is elmenekült 





MEN Fellegi Tamás miniszter lemondása ékes bizo- 


nyítéka annak, hogy Magyarország gazdasága 
nem egy gyorsnaszádra, hanem egy jéghegynek 
ütközött hajóroncsra hasonlít — áll Volner János 
frakcióvezető-helyettes közleményében. 

Az egyre rosszabb gazdasági mutatók és a gaz- 
dasági szabadságharc sorozatos bukásai már a 
süllyedő LDitanic kormányánál helyet foglalókat 
is menekülésre kényszerítik. 

Másfél év után már a kormányzati sikerpropa- 
ganda sem képes arra, hogy rózsaszínben tün- 
tesse fel hazánk gazdaságának tragikus állapo- 
tát. Az Orbán-kormány egyik legbefolyásosabb 
miniszterének lemondása azt sejteti, hogy az ál- 
tala vezetett delegációt az IMF a tárgyalások so- 
rán kemény feltételek, csak az adófizető magyar 
családok újabb megsarcolásával teljesíthető dik- 
tátumok elé állították. További megszorításokat 
azonban a magyar emberek már nem képesek 
elviselni, mindenkinek elege lett az adóemelé- 
sekből, a számos új adóból és az élet minden 
területén megjelenő megszorító politikából — 
mutatott rá a Jobbik szakpolitikusa. 

A Jobbik ismét leszögezi: ahogy számos ország 
esetében már volt rá példa, úgy Magyarország 
esetében is el kell érni az államadósság átüte- 

mezését, és újratárgyalását, az éves szinten 1100 
milliárd forintnyi terhet jelentő adósságszolgá- 
lat csökkentését. Az így felszabaduló forrásokat 
pedig a gazdaság és a hazai termelés beindítá- 
sára, új munkahelyek teremtésére, a devizahi- 
tel-csapdában vergődő családok megmentésére, 
otthonteremtésre és a nem létező közbiztonság 
újrateremtésére kell fordítani — zárul a radikális 
erő közleménye. 

Vona Gábor: AJobbik 
népszavazást tartana a költségvetési unióról 


A szocialisták szemlátomást örülnek, hogy baj- 
ban látják az országot, arcukon ugyanaz a kaján 
boldogság tükröződik, mint amikor virslivel a 
kezükben integettek Kádár Jánosnak — tolmá- 
csolta az MSZP-frakció reakcióját a rossz hírek- 
re Vona Gábor. 

A Jobbik elnöke a lisszaboni szerződést rekord- 
gyorsasággal aláíró szocialistáknak felteszi a 
költői kérdést: mi lenne ha egyszer az ország ér- 
dekeit vennék figyelembe ahelyett, hogy az ak- 
tuális nemzetközi csoport igényeiért szállnának 
harcba? 

Orbán Viktor beszédére reagálva az elmúlt más- 
fél év hiábavaló pótcselekvéseit veszi sorra: sze- 
rinte értelmét vesztette a lakosságra továbbter- 


helt különadó, a csak a leggazdagabbakon segítő 
végtörlesztés, az ajtón kitessékelt, majd az ablakon 
kétszeres méretben visszamászott IME. Jól látha- 
tó, hogy az Európai Egyesült Államok útja nem 
Magyarország útja, ilyen fajsúlyos kérdésben pe- 
dig egyik pártnak sincs felhatalmazása dönteni, 
ezért a Jobbik népszavazás kiírására szólítja fel a 
kormányt. 

, Magyarország nem egy kokit vagy sallert fog 
kapni, hanem agyonverik" — hívta fel a figyelmet 
Vona, mi történik abban az esetben, ha a kor- 
mány nem vizsgálja felül eddigi uniós politikáját. 
A Jobbik elnöke elismeri, hogy az Unión kívüli 
élet kockázatos, ugyanakkor a süllyedő hajóra 
való jegyváltás biztos kudarchoz vezet. 





A Jobbik elutasítja a fizetős óvodát 


Elfogadhatatlan, hogy a Fidesz költségtérítéses- 
sé kívánja tenni az óvodai rendszert, ezért a Job- 
bik mindent megtesz, hogy ingyenes maradjon 
— nyilatkozta Sneider Iamás. 

A jobbikos képviselő szerint a kormány újfent a 
fiatal családosokat sújtja a törvénytervezetei ál- 
tal, pont azokat, akik nagy része devizahiteleik 
kifizetésén fáradoznak. Sneider Tamás felhívta 
a figyelmet, hogy sosem látott visszaesés lesz 
tapasztalható a születési számokban, ráadásul 
az ilyen és ehhez hasonló megszorítások tovább 
csökkentik a fiatal szülők gyermekvállalási haj- 
landóságát. 

A honatya elmondta, hogy ezen felül a bölcső- 
dei férőhelyek száma sem kielégítő, mivel a 0-3 
éves gyermekeknek mindössze nyolc-tíz száza- 
lékának elhelyezésére van kapacitás, ugyanak- 


kor sok szülő szeretné beadni a gyermekét, hogy 
tudjon dolgozni mellette. Sneider úgy véli, nem 
megengedhető a jelenlegi rendszer leépítése és 
fizetőssé tétele. Maga a törvény azt szabná meg, 
hogy a három és hat év közti gyermekek fizetős, 
családi napköziben legyenek elhelyezve — fejtette 
ki Sneider Iamás, majd feltette a kérdést: az ál- 
lam-, illetve az IMF-adósság rendezéséhez kell ez 
a rendelkezés is? 
A Jobbik politikusa leszögezte: a párt kiáll a gyer- 
mek- és családvédelem mellett, minden lehetősé- 
get megragadnak annak érdekében, hogy ez a ter- 
vezet, illetve törvény visszavonásra kerüljön, és a 
bölcsődei rendszer kiépítésében is megpróbálnak 
minél többet megtenni. Sneider szerint az óvodai 
rendszer eddig megfelelő volt, nincs szükség le- és 
átépítésekre. 

Kamattámogatást javasol 
a diákhitelekre a Jobbik 


Z. Kárpát Dániel, a párt országgyűlési képviselő- 
je aggodalmának adott hangot, amiért a kormány 
felsőoktatási törvényjavaslata szerint ,ha nem is 
kimondott tandíjat", de — mint mondta — ahhoz 
nagyon hasonló képzési hozzájárulást kérhetnek 
a hallgatóktól. A Jobbik szerint e jelenlegi , demo- 
gráfiai hullámvölgyben" elfogadhatatlan lenne 
kirekeszteni a felsőoktatásból a kevésbé tehetős, 
ám tehetséges fiatalokat — húzta alá. 

Az ellenzéki politikus úgy fogalmazott: a csalá- 
doknak hatalmas terhet jelent a gyereknevelés, és 
a felsőoktatásba kerülőket szerinte már nem lenne 
szabad büntetőkamatokkal terhelni azért, hogy 
megszerezzék azt a tudást, amely nélkül nem tud- 
nak érvényesülni a későbbiekben. 

Kiemelte: a diákhitelek állami kamattámogatás 
alá helyezését a bankadóból finanszírozhatnák, 
amelynek költségeit szerinte a pénzintézetek je- 


lenleg az ügyfelekre hárítják. 


A Jobbik szakpolitikusa bankadó mellett a di- 
ákhitelek esetében is átfogó fogyasztóvédelmi 
vizsgálatot sürgetett, mondván: tapasztalataik 
alapján itt is hasonló panaszok merülnek fel, 
mint amilyennel a devizában eladósodottak ta- 
lálkoznak. Példaként említette, hogy a tanulmá- 
nyaikat befejező, de azonnal munkába állni nem 
tudó adósok számára magasabb kamatlábat ha- 
tároznak meg, a törlesztéssel későknek pedig sú- 
lyos büntetőkamatokat számolnak fel, ráadásul 
szavai szerint elmaradás esetén rövid időn belül 
a BAR-listán is találhatják magukat. 

A politikus hangsúlyozta: a Jobbik korábban 
már javasolta a devizahitelek forintra váltását is, 
de azt szerinte a kormány először örültségnek 
nevezte, és csak másfél évvel később kezdi meg- 


fogadni. 





Indul az V. Kárpát-medencei 


tanulmányi verseny 


A Jobbik Oktatási és Kulturális Kabinetje, vala- 
mint a Gyarapodó Magyarországért Alapítvány 
ebben a tanévben is kiírja hagyományos tanul- 
mányi versenyét a Kárpát-medencei középiskolá- 
sok számára. 

A korábbi évek jól bevált gyakorlata ezúttal sem 
változik, a diákok három témakör közül egyet ki- 
választva adhatnak be pályázatot a verseny első 
fordulójában. 

Az alábbi 3 témából lehet egyet választani: 

1.) Somogyváry Gyula egy regényének személyes 
hangvételű elemzése 

2.) A Rákóczi szabadságharc jelentősége és a ku- 
rucok példája napjainkra 

3.) A magyar cserkészet példamutató értékei 

A verseny kiírásának vezérelve továbbra is a 
nemzettudat erősítése. Fontosnak tartjuk, hogy 
azok a diákok, akik részt vesznek ebben az egész 
Kárpát-medencére kiterjedő megmérettetésben, 
még jobban megismerjék a méltatlanul elhallga- 
tott írónkat, Somogyváry Gyulát vagy Rákóczi 
Ferenc magyar függetlenségért harcoló kuruc 

mozgalmát, esetleg a jövőre 100. születésnapját 
ünneplő Magyar Cserkészszövetséget és annak 
példaértékű céljait. A három témának megfele- 
lően ezúttal is közismert személyek segítik majd 
a döntőben zsűritagként a szervezők munkáját. 
Az írásos pályázat alapján a végső megméretteté- 
sig eljutó diákok értékes könyvjutalmat és egyéb 
nyereményeket kapnak, ezen felül a győztes 50, 
a második helyezett 30, a harmadik pedig 20 
ezer forintban részesül. Iovábbi információ a 
www.kultura.jobbik.hu oldalon olvasható. 





Sneider Tamás: politikai bűn 
az élelmiszeripar lebontása 





A szétszedett silót ugyanis Litvániában újra 
felállítják a Mátra Cukor tulajdonosai, ami azt 
mutatja, hogy egy másik uniós tagállam meg 
tudja védeni a gazdák, a cukorrépa-termelők 
érdekeit, miközben Magyarországon mára gya- 
korlatilag megszűnt mind a cukoripar, mind a 
cukorrépa-termelés — közölte a Jobbik alelnöke 
Hatvanban. 

Amennyiben a Jobbik kormányzati pozícióba 
kerül, a magyar élelmiszeripar és mezőgazdaság 
újraélesztése céljából állami élelmiszer-feldolgo- 
zó üzemeket hoz létre annak érdekében, hogy 


biztos piacot teremtsen a magyar mezőgazdasági 
termelés számára — tette hozzá. 

A politikus úgy vélekedett, hogy Horn Gyula ide- 
jén olyan cégeknek adták el a magyar cukoripart, 
akiknek érdekében állhatott, hogy Magyarorszá- 
gon megszűnjön a cukorrépa termelés, majd a 
2004-es uniós csatlakozáskor olyan cukorkvótát 
határoztak meg Magyarország számára, ami mára 
a nullával egyenlő. Ez azt jelenti, hogy a minden- 
kori magyar kormányok semmit nem tettek a ma- 
gyar cukoripar megmentése érdekében. 

Mindez oda vezetett, hogy miközben az elmúlt 
évtizedben, például Romániában 25 százalékkal, 
Lengyelországban pedig 40 százalékkal nőtt az 
élelmiszeripar és a mezőgazdaság teljesítménye, 
addig Magyarországon 25 százalékkal csökkent. 
Ez pedig 50-80 ezer munkahely elvesztését is je- 
lentette egyben — sorolta Sneider Tamás. 

A politikus szerint ebben a helyzetben a kormány- 
nak nem felesleges dolgokra, elértéktelenedő 
MOL -részvényekre vagy az államadósság csök- 
kentésére kellett volna költenie azt a 3 ezer mil- 
liárd forintnyi magánnyugdíjpénztári vagyont, 
amit elvett az emberektől, hanem a magyar élel- 
miszeripar megmentésére — mondta a Jobbik al- 
elnöke. 





Kik fizették a fideszes , titkárnők" 
Azori-szigeteki luxusnyaralását? 


Kovács Ferenc Vas megyei közgyűlési elnök a 
Jobbik kérdésére válaszolva elismerte, hogy fe- 
leségével utazott az Európai Régiók Gyűlésének 
Azori-szigeteken megtartott luxusnyaralására 
— áll a Jobbik Vas megyei szervezetének közle- 
ményében. 

, Ahova csak tudom, magammal viszem a fe- 
leségemet. Ez mindenkinél változó, valaki a 
titkárnőjével utazik, én pedig a nejemmel. Azt 
gondolom, utóbbi még mindig jobb" — mondta 
Kovács, majd hozzátette: ,a többi politikus is 
vitt magával valakit". A fideszes politikus sze- 
rint egyesek ,egy újabb műbalhét kreáltak". 


A Jobbik az alábbi kérdésekre vár választ a to- 
vábbra is titkolózó kormánypárttól: 

— Lehet-e , műbalhénak" nevezni egy olyan ese- 
ményt, amelynek hallatán a választópolgárok 
döntő többségének kinyílik a bicska a zsebében? 
— Közpénzből finanszírozták-e a napidíjukat és az 
útiköltségeiket a nyaraló politikusok? 

— Miért kellett , titkárnőket" is az Azori-szigetek- 
re utaztatni, s nekik miből fizették a luxusutat? 

— Az előző évek hasonló utazásainak költségeit is 
felajánlják-e jótékony célokra? 

— Mikor mondanak le a válságban is pofátlanul 


dőzsölő álláshalmozó képviselők? 

